Ek is 'n spraakterapeut wat twee dae van die week 'n pro bono praktyk by 'n laerskool bedryf. Ek werk met baie interessante kinders en sien alles van outisme tot gesplete verhemelte tot doodgewone artikulasieprobleme, soos lispel.
Dit het maar net gebeur! Ek hou nog altyd van stories vertel en selfs skryf, maar het nog nooit geaspireer om 'n skrywer te word nie. (I still can't quit my day job!) As kind was ek baie bang, en wou elke aand by my jonger sussie in die bed klim. Maar haar voorwaarde was dat ek vir haar 'n storie vertel. Ek het sulke vervolgverhale vertel wat oor maande geloop het! Toe ons ouer word, moes ek gereeld spookstories vertel as ons Donkerkamertjie gespeel het - gruwelike stories! Dit was altyd vir my maklik om opstelle te skryf, sodat ek baie keer vir maats ook geskryf het. As spraakterapeut skryf mens elke dag verslae en by die skole waar ek gewerk het, het ek maar altyd die skoolkonserte geskryf. Kan nie onthou hoe dit begin het nie! So het ek by 'n skryfkursus van die ATKV uitgekom en die eerste hoofstuk van 'n liefdesverhaal geskryf as huiswerkopdrag. Franci Greyling het gedink dit het moontlikhede en my aangemoedig om die storie klaar te skryf. Toe doen ek dit maar! En dit was Kondensmelk.
Ek het 'n kugel van 'n dogter, lekker bederf en vol nonsens. Sy wou nog nooit gaan kampeer nie en dis maar waar ek aan Elle gekom het. Die baie bosvakansies saam met ons eie kinders en ons vriende s'n, het maar die agtergrond geraak vir hierdie kampeerromanse.
Iets grappig en waar, soos 'n skets. Ek hou ook van toesprake skryf: dis vir my lekker om 'n onderwerp te kry en dan kreatief daaroor te dink.
Ja, ek vra graag my oudste seun se opinie. Hy skryf ook (hy het pas as kopieskrywer by 'n advertensiemaatskappy begin werk).
In Kondensmelk gebruik jy baie woord samestellings soos "supermegahiper" ens. Waar het jy aan die woorde gekom?
Ja. Gaan woon skryfkursusse by. En skryf! Mens word natuurlik baie kere teleurgestel, maar hou net aan. As jy nie dadelik jou meesterlike roman gaan skryf nie, skryf artikels vir jou jaarblad of koerant ;of selfs net briewe aan die koerant. Dit is alles kreatiewe skryf!
Ek het al baie gehoor van skrywers wat wakker word met 'n storie in hulle koppe en dan begin hulle net daar aan te skryf, is dit met jou ook so, of werk jy meer sistematies?
Baie dankie dat jy die tyd in beslag neem om die vrae te beantwoord! Dit beteken vir my baie dat ek as 18-jarige "skrywer" met so amazing skrywer soos jy kan korrespondeer...